news
mounaragam telugu serial written update 1 november 2019; bharat challenges ammulu
‘మౌనరాగం’ నవంబర్ 1 ఎపిసోడ్‌ : భరత్‌తో అమ్ములు సవాల్! ‘అంకిత్ వెంట్రుక కూడా పీకలేవు’
బుల్లితెర ప్రేక్షకుల్ని ఎంతగానో ఆకట్టుకుంటున్న ‘మౌనరాగం’ సీరియల్‌ 352 ఎపిసోడ్‌లను పూర్తి చేసుకుని.. నేటికి 353 ఎపిసోడ్‌కి ఎంటర్‌ అయ్యింది. ఈ ఎపిసోడ్‌ హైలైట్స్‌ మీకోసం.
Samayam Telugu | Updated:
Nov 2, 2019, 03:44PM IST
‘మౌనరాగం’ నవంబర్ 1 ఎపిసోడ్‌ : భరత్‌తో అమ్ములు సవాల్! ‘అంకిత్ వెంట్రుక కూడా పీకల...
అమ్ములు భరత్ నిజస్వరూపం గురించి అంకిత్‌కి చెప్పేస్తుంది. అది భరత్ వినేస్తాడు. దాంతో కథ ఆసక్తిగా మారింది. పైగా వీళ్లని కలపడానికి లక్కీ కూడా సపోర్ట్‌గా మారడంతో అమ్ములు, అంకిత్‌లు కలుస్తారనే నమ్మకం కలుగుతుంది. తెలుగు ప్రేక్షకులని ఎంతగానో ఆకట్టుకుంటున్న మౌనరాగం (నవంబర్ 1) ఎపిసోడ్‌ హైలైట్స్‌లో ఏం జరిగిందో మీ సమయంలో మీకోసం.
గత ఎపిసోడ్‌లో ఏం జరిగిందంటే...
అమ్ములు అంకిత్ మాట్లాడుకోవడం, భరత్తే నిన్ను చంపాలని చూస్తున్నాడని అమ్ములు అంకిత్‌కి చెప్పడం.. అంతా వెనుక ఉన్న గదిలో భరత్ చాటుగా ఉండి వినేస్తాడు. ఇంతలో సీనయ్య అమ్ములు కోసం వెళ్లడం గమనించి.. అమ్ములు, అంకిత్‌లను సీనయ్య చూడకుండా కాపాడేందుకు పరుగుతీస్తుంది లక్కీ. మొత్తానికి అమ్ముల్ని వెతుక్కుంటూ వెళ్లిన సీనయ్యకు అక్కడ అమ్ములు, లక్కీలు మాత్రమే కనిపిస్తారు. అంకిత్ పక్కకు దాక్కుంటాడు. సీనయ్య వెళ్లిన తర్వాత అమ్ములు, అంకిత్‌లు లక్కీకి థ్యాంక్స్ చెబుతారు. ‘వదినా(అమ్ములూ) నువ్వు నా సొంత వదినవి కావడానికి ఇక నుంచి నేనూ ప్రయత్నిస్తాను’ అంటూ నవ్వుతుంది లక్కీ. అమ్ములు కూడా సమ్మతమే అన్నట్లుగా నవ్వుతుంది.
Recommended byColombia
353 ఎపిసోడ్‌లో హైలైట్స్‌..
అమ్ములు వంట చేస్తుంటే భరత్ వచ్చి నిలబడతాడు ఓ పక్కనే. చుట్టూ అంతా ఉంటారు. ‘అమ్ములు ఇంత గటికురాలా? అమాయకురాలు అనుకున్నాను. నా గురించి తెలిసే ఏం తెలియనట్లు నటించిందా? ఇక లాభం లేదు డైరెక్ట్ అయిపోవడమే మంచిది..’ అని మనసులో అనుకున్న భరత్.. అమ్ములుతో మాట్లాడాలని అని.. పక్కకు తీసుకుని వెళ్తాడు. ‘ముసుగు లేకుండా మాట్లాడుకుందామా అమ్ములూ?’ అంటూ మాట్లాడటం మొదలుపెడతాడు.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
‘నీ కళా ప్రదర్శనతో నేను ఎలాంటివాడినో అంకిత్ చూపించడం నేను చూశాను. తప్పు చేశావు అమ్ములూ. నేను ఎలాంటి వాడినో తెలుసుకుని తప్పు చేశావు. నువ్వు వాడికి ఎంత దగ్గరైతే వాడికి చావు అంత దగ్గరవుతుంది’ అంటాడు భరత్ అమ్ములుతో... అమ్ములు షాక్ అవుతుంది. వెంటనే సైగలతో ‘నువ్వు అంకిత్‌ని ఏం చేయలేవు. నేను ఉండగా తనని ఏం చేయలేవు’ అంటుంది. ‘ఓకే మై డియర్ పార్వతీ.. అంకిత్ గాడ్ని ఎలా చంపాలో ప్లాన్ చేస్తాను. నా నుండి అంకిత్ గాడ్ని ఎలా కాపాడుకోవాలో నువ్వు ప్లాన్ చేసుకో. వాడ్ని చంపాక నిన్ను పెళ్లి చేసుకుంటాను’అంటాడు భరత్ ధీమాగా..
వెంటనే అమ్ములు.. ఓ బొగ్గు ముక్క తీసుకుని.. తాళి బొమ్మ వేసి అడ్డంగా కొట్టేసి.. ‘నేను నిన్ను పెళ్లి చేసుకోను. నీ గురించి అందరికీ తెలిసేలా చేస్తాను..’ అంటుంది. ‘అవునా? సరే అయితే.. నేను నీ మెడలో తాళి కట్టేలోపు నువ్వు నా నిజస్వరూపాన్ని అందరికీ తెలిసేలా చేయి.. ఆ లోపే అంకిత్ గాడ్ని నేను చంపేస్తాను. ఈ లోపు మన ఛాలెంజ్ విషయం ఎవరికైనా చెబితే.. అది మీ నాన్న అయినా సరే చంపేస్తాను’ అంటాడు భరత్. అమ్ములు అంతే ఆవేశంగా.. ‘నువ్వు అంకిత్ వెంట్రుక కూడా పీకలేవు’ అంటుంది. భరత్ షాక్ అవుతాడు. ‘ఇది.. ఇది అసలు మజా.. ఆడదానికి ఈ మాత్రం పొగరు ఉండాలి. అప్పుడే మజా వస్తుంది. ఇలాంటిప్పుడు నాకు కసి పెరుగుతుంది’ అంటూ సవాల్‌కి ఇద్దరూ సై అనుకుంటారు.మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.
భోజనాలు వడ్డిస్తుంటే.. వరుసగా అందరూ కూర్చుంటారు. అంకిత్ చిలిపిగా అమ్ములు వైపు చూసి నవ్వుతాడు. అమ్ములు కూడా నవ్వుతుంది. ‘ఇదిగో మాతో సంబంధం కలకాలం ఉండాలంటే కంచంలో ఒక్క మెతుకు కూడా ఉండకూడదు’ అంటుంది కాంతమ్మ. దాంతో అమ్ములు భరత్ కంచం నిండా పులిహోర వేసి తినమంటుంది. అటు వదల్లేక, ఇటు తినలేక చాలా ఇబ్బంది పడతాడు భరత్. మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.